ลุ้นดีดกลับโมนิก้าและทีมงาน
*ขอเรียนตามตรงว่า “โมนิก้า” เป็นสาวมั่นที่ชอบแส่ไปทุกเรื่อง ซึ่งแต่ละเรื่องที่เม้าท์ให้ฟังในแต่ละวัน ล้วนเกี่ยวข้องกับผู้คนในแวดวงตลาดเงินและตลาดทุน จึงเป็นเรื่องที่ผู้คนให้ความสนใจอย่างล้นหลาม ซึ่งเห็นได้จากปฏิกิริยาของคนรอบข้างที่มักแสดงบทบาทเกินหน้าเกินตา จนแทบจะส่งเข้าประกวดชิงรางวัลออสก้าดารานำฝ่ายชาย และดารานำฝ่ายหญิงยอดเยี่ยมได้เลยเจ้าค่ะ
20 ม.ค. 2560

*ขอเรียนตามตรงว่า “โมนิก้า” เป็นสาวมั่นที่ชอบแส่ไปทุกเรื่อง ซึ่งแต่ละเรื่องที่เม้าท์ให้ฟังในแต่ละวัน ล้วนเกี่ยวข้องกับผู้คนในแวดวงตลาดเงินและตลาดทุน จึงเป็นเรื่องที่ผู้คนให้ความสนใจอย่างล้นหลาม ซึ่งเห็นได้จากปฏิกิริยาของคนรอบข้างที่มักแสดงบทบาทเกินหน้าเกินตา จนแทบจะส่งเข้าประกวดชิงรางวัลออสก้าดารานำฝ่ายชาย และดารานำฝ่ายหญิงยอดเยี่ยมได้เลยเจ้าค่ะ
*งานนี้ใครจะว่าอะไรก็ช่างหัวมันเถอะ! เพราะเดี๊ยนก็เป็นแบบนี้มาตั้งนานแล้ว และยืนยันจะทำหน้าที่แบบนี้ต่อไป เพราะลำพังหวังพึ่ง ก.ล.ต. ให้ช่วยคลายความสงสัยของสังคม ก็คงมีแต่เสียง แบะ..แบะ..แบะ ซึ่งมันไม่ช่วยให้บรรดาแมงเม่าเกิดความรู้สึกอบอุ่นใจแต่อย่างใด และยังไม่ได้เป็นการแลกเปลี่ยนความคิดเห็นที่เป็นประโยชน์กับใครเลยทั้งสิ้นแบบนี้ไงเล่า..เดี๊ยนถึงต้องขอเผือกต่อไป..อิอิอิ
*ประกอบกับข้อมูลที่สังคมต้องการรู้ กับข้อมูลของคนที่อยากพูด มันไม่เคยมาบรรจบกันได้สักที! “โมนิก้า” ถึงต้องเป็นตัวกลางในการแจกแจงรายละเอียดที่เกิดขึ้น ซึ่งเหมือนกับเหตุการณ์ของ IFEC ไปพัวพันกับโรงแรมดาราเทวีปุ๊บ ปัญหาก็ตามาปั๊บ มันเป็นเรื่องของคนทั้ง 2 ฝ่ายให้ข่าวกันไปมาบนสื่อต่างๆ จนต้องตามไปขุดคุ้ยเรื่องราวที่เกิดขึ้น เลยกลายเป็นเรื่องราวใหญ่โตไงล่ะค่ะ
*ถามว่า “โมนิก้า” รู้สึกเห็นใจใครบ้างในเรื่องนี้ ขอตอบแบบอย่างรวดเร็วว่า เห็นใจแมงเม่ามากสุด! เนื่องจากกลุ่มนิคมไฮเทคที่กำลังจะเปิดตัวอย่างยิ่งใหญ่ในวันนี้ ไม่มีใครกล้าการันตีว่า ดีกว่าพวก “หมอวิชัย” กับ “สิทธิชัย” จึงกลายเป็นอีกหนึ่งคำถามที่สังคมกำลังจับตาดูอย่างใกล้ชิด เดี๊ยนถึงบอกได้ทันทีว่า นี่เป็นเรื่องที่ยิ่งกว่าละครน้ำเน่าของช่องน้อยสีนะจะบอกให้
*ที่สำคัญคือตัวละครใหม่แห่งบ้านดาราเทวี ซึ่งนำโดย เฮีย ส. เริ่มเผยให้เห็นธาตุแท้ที่ซ่อนไว้เป็นเวลานาน “โมนิก้า” ถึงไม่แปลกใจที่ผลประโยชน์ทั้งหมดตกอยู่ในก๊วนตัวแสบ ซึ่งหลายคนคงได้เห็นวิชาโยกย้ายถ่ายเส้นเอ็นกันไปพอสมควร และในไม่ช้าคงมีรายการแฉออกมาเป็นระลอก เพราะเครือญาติของเฮียเข้ามารุมทึ้งบริษัทอย่างหน้าไม่อาย และเรื่องนี้คงไม่จบง่ายๆ หรอกค่ะ
*ย้อนกลับมาดูหุ้นทีเด็ดรายตัวกันบ้างดีกว่า หลังผ่านกระบวนการทดสอบแรงเทขายอย่างหนักหน่วง ก็น่าจะถึงเวลาดีดกลับเสียทีนั้น “โมนิก้า” ขอพุ่งเป้าไปที่ TRUE ก่อนใครเพื่อน เพราะการเด้งขึ้นมาปิดที่ 6.90 บาท บวกไป 0.10 บาท ด้วยมูลค่า 760 ล้านบาท ทั้งที่ยอดเดิมอยู่แถว 7.50 บาท มันเป็นเรื่องที่น่าลุ้นดีเหลือเกิน เพราะเท่ากับเป็นการบังคับให้หุ้นต้องขยับขึ้นไปอีก..หากขึ้นไม่ไหว ก็จะเป็นรูปแบบรีบาวด์ธรรมดาๆ นะคะ
*เหมือนกับกรณีของ PTTEP ทุกคนต่างรู้ดีว่า หุ้นตัวนี้มีดีอย่างไร? และมูลค่าหุ้นเพิ่มขึ้นทุกปีขนาดไหน? แต่กลับทำใจไม่ได้เมื่อเห็นหุ้นย่อตัวลงมาหนักๆ จึงพลาดโอกาสซื้อของดีราคาถูกเป็นประจำ ล่าสุดหุ้นยืนอยู่ที่ 94.25 บาท ลบไป 0.25  บาท ด้วยมูลค่าการซื้อขาย 775 ล้านบาท  “โมนิก้า” ถือเป็นจังหวะน่าเข้าไปเก็บ เพราะหุ้นมีโอกาสขึ้นไปทดสอบhigh เดิมที่ระดับ 100 บาทนะซี
*เช่นเดียวกับกรณีของ GL หากมองในมุมของกระแสเก็งกำไร “โมนิก้า” ถือเป็นจังหวะที่น่าสนใจไม่ใช่น้อย เพราะสาเหตุที่หุ้นร่วงหล่นระเนระนาดมันเกิดจากแอ็กซิเดนบางอย่าง แต่ดูเหมือนปัญหาดังกล่าวจะไม่เป็นอุปสรรคกีดขวาง บวกกับอาการของหุ้นลงหนักแล้วเด้งกลับในทันที  มันหมายความว่า มีแรงซื้อระลอกใหม่เข้ามา วานนี้ถึงเห็นหุ้นขึ้นมาปิดที่ 61.50 บาท บวกไป 2.50 บาท หรือขึ้นไป 4.25% ด้วยมูลค่า 650 ล้านบาท มันน่าสนใจไม่ใช่เล่นนะเนี่ย
*ส่วนในรายของ MONO ก็เป็นหนึ่งรายที่ “โมนิก้า” เฝ้ามองพฤติกรรมการฟื้นตัวอย่างเป็นล่ำเป็นสันมาระยะหนึ่ง และเมื่อส่องกล้องลงไปดูใกล้ๆ จะเห็นความสามารถในการทำกำไรที่ดีขึ้น ส่งผลให้ตลอดระยะเวลา 1 สัปดาห์ที่ผ่านมามีแรงซื้อเข้ามาอย่างต่อเนื่อง วานนี้ถึงเห็นหุ้นวิ่งขึ้นมาปิดที่ 3.96 บาท บวกไป 0.28 บาท หรือขึ้นไป 7.60% ด้วยมูลค่า 226 ล้านบาท มันเป็นผลมาจากผู้เล่นเชื่อกันว่า ปี 60 จะเทิร์นอะราวด์เต็มสูบก็เท่านั้นเอง
*ส่วนที่มีนัยสำคัญ และอยากให้จับตาดู “โมนิก้า” ขอพุ่งเป้าไปที่ CKP ก่อนใครเพื่อนก็แล้วกัน ว่ากันว่ากำลังจะมีการบันทึกรายได้จากโรงไฟฟ้าเข้ามาเรื่อยๆ  หากบันทึกได้จริงตามแผนที่วางไว้ รับรองโกยรายได้ระเบิดระเบ้อ แถมยังเป็นใบเบิกทางให้กับราคาหุ้นได้เป็นอย่างดี ส่วนราคาหุ้นในกระดานก็ยืนทดสอบแรงเทขายมาร่วมสัปดาห์ ก่อนจะปิดที่ระดับ 3.50 บาท ลบไป 0.04 บาท เดี๊ยนขอแนะนำให้เก็บไปพิจารณาดูนะคะ
*สำหรับรายที่สร้างความประหลาดใจมากที่สุดในเที่ยวนี้กลายเป็น WICE จู่ๆ โดนเทขายอย่างหนักหน่วง มันเป็นเรื่องที่หาคำอธิบายยากเหมือนกัน  คิดดูแล้วกัน!..จากหุ้นที่พยายามตั้งลำแถว 3.60 บาท เพื่อรอจังหวะเทคตัวขึ้นไปทดสอบแนวต้าน 4 บาท  ล่าสุดโดนเทขาย 3 วันติด จนหุ้นลงมาปิดที่ 3.42 บาท ลบไป 0.08 บาท  เดี๊ยนบอกได้แค่ว่า หากยังยืนเหนือเส้นแนวรับ 75 วันที่บริเวณ 3.30 บาท หุ้นมีลุ้นตีกลับขึ้นไปใหม่เจ้าค่ะ
*แพทเทิร์นดังกล่าวคล้ายคลึงกับ APURE หลังพยายามตั้งลำแถวแนวรับ 2.30 บาทมาระยะหนึ่ง ล่าสุดก็ดีดตัวขึ้นมาปิดที่ 2.58 บาท บวกไป 0.20 บาท หรือขึ้นไป 8.40% ด้วยมูลค่า 192 ล้านบาท “โมนิก้า” มองเป็นเกมที่น่าตามไปดูเช่นเดียวกันรายข้างต้นที่เม้าท์ถึง แถมวันนี้ยังเทรดบนค่า P/E 14 เท่า บวกกับราคาสินค้าเกษตรฟื้นตัวอย่างต่อเนื่อง คงต้องมองไปที่ยอดเก่าที่บริเวณ 3 บาทแล้วล่ะค่ะ